Храм є твореный трипросторовов деревянов будовов на плыткых камяных підвалинах. Вежа храму выступує з матеріалу сакралного обєкту і творить підвежа у котрім є мала вступна передня сїнь. Вежа, станова стрїха над навов і сїдлова стрїха над святынёв суть закінчены шынґлёвыма цібульками з кованыма желїзныма крестами. Обєкт є в екстерьєрї храненый перед впливами хвілї вертікално кладженыма смерековыма дочками з ліштами. Стрїха є покрыта шынґлём. В інтерьєрї є некомплетный іконостас з котрого ся сохранили лем фраґменты. Походить з другой половины 18. стороча.